Diari Oficial de la Generalitat Valenciana


Sumari del DOGV 7386, del 22-10-2014 (2014/9412)

Notificació de la sentència dictada en el procediment ordinari número 1669/2012.
--------------------------------------------------------------------------------

### Dades del document

Número de DOGV
:   7386

Data del DOGV
:   22-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9412


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1669/2012. [2014/9412]  
Procediment ordinari 1669/2012  
De: Antonio Martínez Parreño  
Procurador: Juan Borrell Espinosa  
Contra: Isabel Borja Rico  
En el procediment de juí ordinari número 1669/2012, seguit a instàncies de Antonio Martínez Parreño contra Isabel Borja Rico, s'ha dictat la sentència amb l'encapçalament i la part dispositiva literals següents:  
  
«Sentència número103  
Castelló de la Plana, 23 de juny de 2014  
Carmen Martín García, jutgessa substituta de primera instància número 8 de Castelló de la Plana, ha conegut estes interlocutòries del juí ordinari número 1669/2012, promogudes per Antonio Martínez Parreño, representat pel procurador senyor Borrell Espinosa i defés pel lletrat Raúl Ariza, contra Isabel Borja Rico, que no compareix, declarada en rebel·lia processal, després de la seua citació a través d'edictes, en exercici de l'acció de prescripció adquisitiva extraordinària, en què s'interessa l'adequació al registre de la propietat de la realitat extraregistal i la nul·litat de les inscripcions registrals de la finca 2.684 del Registre de la Propietat número 3 de Castelló de la Plana.  
Dispositiva  
Estime la demanda formulada per Antonio Martínez Parreño. He de declarar i declare que la finca objecte de litigi és propietat d'Antonio Martínez Parreño i dels seus germans Marta, Juan Ramón i María del Espino en les proporcions i quotes establides en escriptures de donació de 22 de desembre de 2011. Ordene al registrador de la propietat número 3 de Castelló de la Plana a què cancel·le la inscripció de la finca registral número 2.684 de Vilafamés que apareix a nom de la demandada Isabel Borja Rico, i també les servituds que esta finca conté a favor seu de la finca registral 2.603, i que la inscriga a nom d'Antonio, Marta, Juan Ramón i María del Espino Martínez Parreño en la proporció i la quota que apareix en l'escriptura de donació de 22 de desembre de 2011. Condemne en costes la demandada.  
  
Notifiqueu la sentència a les parts. Feu-los saber que en contra poden interposar un recurs d'apel·lació en el termini de 20 dies des de la notificació.  
D'acord amb la disposició addicional quinzena de la Llei Orgànica del Poder Judicial, per a poder admetre a tràmit el recurs d'apel·lació contra esta resolució s'ha de constituir un depòsit de 50 euros, que es tornarà només en el cas que el recurs siga estimat. No s'admetrà en cap cas una consignació per un import diferent de l'indicat. El depòsit s'ha d'ingressar en el compte de consignacions i depòsits número 4961/0000/02/número procediment, amb tants zeros a l'esquerra fins a completar 4 dígits incloent-hi el número de procediment/10. En el camp «concepte» s'ha d'indicar el codi 02 civil-apel·lació i la data de la resolució recorreguda amb el format dd/mm/aaa.  
  
Esta és la sentència, que pronuncie, mane i firme.  
Publicació. La sentència va ser donada, llegida i publicada per la jutgessa que la va dictar en audiència pública pública el mateix dia de la data. Jo, la secretària judicial, en done fe. Castelló de la Plana, 23 de juny de 2014.»  
La persona demandada, Isabel Borja Rico, està en parador desconegut. Expedisc este edicte a fi que li valga de notificació en la forma deguda.  
  
Castelló de la Plana, 24 de juny de 2014.- La secretària judicial: M. Tamara Vicente Silva.